wannaphong/clean_thaiwikipedia huggingface dataset:
# ผักบุ้งจีน
ผักบุ้งจีน เป็นพืชที่อยู่ในวงศ์ผักบุ้ง (Convolvulaceae) มีชื่อทางวิทยาศาสตร์ว่า Ipomoea aquatica Forsk. Var. reptan เป็นพืชที่พบทั่วไปในเขตร้อน และเป็นผักที่คนไทยนิยมนำมาประกอบอาหารเช่นเดียวกับผักบุ้งไทย ผักบุ้งจีนมีใบสีเขียว ก้านใบมีสีเหลืองหรือขาว ก้านดอกและดอกมีสีขาว โดยทั่วไปแล้วผักบุ้งจีนจะนิยมนำมาประกอบอาหารมากกว่าผักบุ้งไทย จึงมีการปลูกอย่างแพร่หลายในประเทศไทย สำหรับเกษตรกรปลูกเพื่อนำลำต้นไปขาย และบริษัทปลูกเพื่อพัฒนาและขายเมล็ดพันธุ์ ตลาดที่สำคัญในการส่งออกผักบุ้งจีน คือ ฮ่องกง มาเลเซีย และสิงคโปร์

 ลักษณะทางพฤกษศาสตร์ 
ผักบุ้งจีนมีชื่อเรียกที่หลากหลาย ชาวตะวันตกเรียกผักบุ้งจีนว่า water convolvulus และ kang-kong ขึ้นอยู่กับบุคคล ถิ่นกำเนิดของผักบุ้งจีนอยู่ในเขตร้อน พบได้ทั่วไปในทวีปแอฟริกา เขตร้อนในทวีปเอเชีย และในทวีปออสเตรเลีย รากของผักบุ้งจีนเป็นรากแก้ว และมีรากแขนงแตกออกล้อมรอบรากแก้ว เมล็ดพันธุ์มีสีน้ำตาลลักษณะสามเหลี่ยมฐานมน ความกว้างโดยเฉลี่ย 0.4 เซนติเมตร และยาว 0.5 เซนติเมตร ใบมีลักษณะเป็นใบเดี่ยว ขอบใบเรียบ รูปใบคล้ายหอกเรียวยาว โคนใบมีลักษณะเป็นรูปหัวใจ ใบมีความยาวประมาณ 7-15 เซนติเมตร และก้านใบยาว 3-8 เซนติเมตร ดอกเป็นดอกสมบูรณ์มีลักษณะเป็นช่อดอก ดอกตรงกลาง 1 ดอกและดอกทางด้านข้างอีก 2 ดอก ดอกเป็นรูปกรวยต่างจากผักบุ้งไทยที่เป็นรูปแตร แต่ด้านนอกของดอกมีสีม่วงและด้านในเป็นสีขาวเหมือนกัน การขยายพันธุ์นิยมใช้เมล็ดพันธุ์มากกว่าวิธีการอื่น>
# ปลาซิวพม่า
ปลาซิวพม่า หรือ ปลาซิวควายพม่า  ปลาน้ำจืดขนาดเล็กชนิดหนึ่ง ในวงศ์ปลาตะเพียน (Cyprinidae)

มีลักษณะคล้ายกับปลาซิวทอง (R. einthovenii) ซึ่งอยู่ในสกุลเดียวกัน  คือ ครีบทุกครีบใส มีแถบสีดำพาดตามความยาวลำตัว แต่มีความแตกต่างกัน คือ ปลาซิวพม่ามีครีบอกสั้นกว่าความยาวส่วนหัว และเกล็ดระหว่างเส้นข้างลำตัวที่คาดหางมี 9 แถว ในขณะที่ปลาซิวทองมีครีบอกที่ยาวกว่าความยาวหัว เกล็ดที่เส้นข้างลำตัวที่คาดหางมี 7 แถว  

มีความยาวเต็มที่ประมาณ 15 เซนติเมตร พบกระจายพันธุ์ในแม่น้ำสายใหญ่ในภูมิภาคเอเชียตะวันออกเฉียงใต้ เช่น แม่น้ำโขง, เจ้าพระยา และตอนเหนือของคาบสมุทรมลายู นอกจากนี้แล้วยังพบในภูมิภาคเอเชียใต้ เช่น ลุ่มน้ำสาะวินและแม่น้ำสายใหญ่ในประเทศพม่า และแม่น้ำสายใหญ่ในรัฐมหาราษฏระ และรัฐกรณาฏกะ ประเทศอินเดีย
# ไมเคิลแจ็กสันส์โกตส์
ไมเคิล แจ็คสัน โกสต์ส  เป็นภาพยนตร์สั้นที่นำแสดงโดย ไมเคิล แจ็คสัน ร่วมเขียนโดย นักเขียนนวนิยายสยองขวัญ สตีเฟน คิง และกำกับโดยผู้กำกับภาพยนตร์ และเทคนิคพิเศษกูรู สแตน วินสตัน ออกฉายในวันที่ 9 พฤษภาคม ค.ศ. 1997
# การซื้ออะแลสกา
การซื้ออะแลสกา  เป็นการที่สหรัฐอเมริกาได้มาซึ่งรัชเชียนอเมริกาจากจักรวรรดิรัสเซีย ใน ค.ศ. 1867 โดยสนธิสัญญาซึ่งวุฒิสภาสหรัฐอนุมัติ 

รัสเซียต้องการขยายดินแดนอะแลสกา ด้วยเกรงว่าดินแดนดังกล่าวอาจถูกยึดหากเกิดสงครามกับอังกฤษ กิจกรรมหลักของรัสเซียในดินแดนดังกล่าวคือการค้าขนสัตว์และงานสอนศาสนาในหมู่ชนพื้นเมืองอะแลสกา สหรัฐอเมริกาได้ดินแดนเพิ่มขึ้นมา 1,518,800 ตารางกิโลเมตรจากการซื้ออะแลสกา ปฏิกิริยาต่อการซื้ออะแลสกาในสหรัฐอเมริกานั้นผสมกัน โดยผู้คัดค้านเรียกว่า "ความเขลาของซูเวิร์ด" ด้วยรู้สึกว่า วิลเลียม เอช. ซูเวิร์ด รัฐมนตรีว่าการกระทรวงการต่างประเทศสหรัฐ ผู้เจรจาหลักฝ่ายอเมริกา ได้รับข้อต่อรองที่เลวที่สุด

อะแลสกามีการจัดการการปกครองในรูปแบบต่าง ๆ ได้แก่ Department of Alaska (ค.ศ. 1867-1884), เขตอะแลสกา (ค.ศ. 1884-1912), ดินแดนอะแลสกา (ค.ศ. 1912-1959) และรัฐอะแลสกา โดยเข้าร่วมเป็นรัฐที่ 50 ของสหรัฐอเมริกาใน ค.ศ. 1959 

ประวัติ
left|thumb|หน้าแรกการสนธิสัญญาการอนุมัติของจักรพรรดิซาร์อะเลคซันดร์ที่ 2 แห่งรัสเซีย
ในขณะที่รัสเซียอยู่ในสถานะทางการเงินที่ค่อนข้างแย่ และเกรงการสูญเสียอาณานิคมอเมริการัสเซียโดยปราศจากการชดเชยในความขัดแย้งในอนาคต โดยเฉพาะกับประเทศอังกฤษ ซึ่งเป็นหนึ่งในประเทศที่ต่อสู้ในสงครามไครเมีย (ค.ศ. 1853-1856) ขณะที่อะแลสกาเริ่มดึงดูดความสนใจของผู้คนในเวลานั้น จำนวนประชากรที่อาศัยอยู่ใกล้อาณาเขตรัฐบริติชโคลัมเบีย แคนาดา เพิ่มสูงขึ้นอย่างรวดเร็วในเวลาไม่กี่ปีหลังจากการสู้รบจบลง นอกจากนี้การตื่นทอง (Gold rush) ในช่วงเวลาดังกล่าวเป็นการกระตุ้นการขยายอาณานิคมของอังกฤษในเกาะแวนคูเวอร์ (Vancouver Island) ที่ซึ่งกองทัพเรือฝรั่งเศสและอังกฤษล่าถอยไปแล้วหลังการสู้รบที่ Petropavlovsk ในเขตรัสเซียตะวันออกไกล รัสเซียตัดสินใจว่าในอนาคตการสู้รบกับอังกฤษนั้นยากที่จะป้องกันดินแดนอะแลสกาไว้ได้ ซึ่งอาจจะเป็นเป้าหมายหลักและถูกครอบครองอย่างง่ายๆ ด้วยเหตุนี้จักรพรรดิซาร์อะเลคซันดร์ที่ 2 แห่งรัสเซียตัดสินพระทัยที่จะขายดินแดน โดยมีการเริ่มประมูลทั้งประเทศอังกฤษและอเมริกา อังกฤษแสดงออกถึงความสนใจเล็กน้อยในการซื้ออะแลสกา ใน ค.ศ. 1859 รัสเซียเสนอที่จะขายดินแดนแก่สหรัฐอเมริกา อย่างไรก็ตามการซื้อดินแดนต้องหยุดชะงักลงเนื่องจากสงครามกลางเมืองอเมริกัน

หลังจากการติดตามชัยชนะของฝ่ายเหนือในสงครามกลางเมือง พระเจ้าซาร์ชี้นำให้รัฐมนตรีรัสเซียนามว่า Eduard de Stoeckl เดินทางไปสหรัฐอเมริกา เพื่อที่จะเจรจาต่อรองกับวิลเลียม เอช. ซูเวิร์ด ในช่วงเดือนมีนาคม ค.ศ. 1867 การเจรจาดำเนินไปตลอดคืนและจบลงด้วยการลงนามสนธิสัญญาเมื่อเวลาตี 4 ของวันที่ 30 มีนาคม ค.ศ. 1867 ด้วยการซื้อดินแดนอะแลสกาในราคา 7.2 ล้านดอลลาร์สหรัฐ หรือราคาประมาณ 2 เซนต์ ต่อเอเคอร์ (4.74 ดอลลาร์ ต่อตารางกิโลเมตร)

 หมายเหตุ
# ผักบุ้งไทย
ผักบุ้งไทย เป็นพืชที่อยู่ในวงศ์ผักบุ้ง (Convolvulaceae) มีชื่อทางวิทยาศาสตร์ว่า Ipomoea aquatica พบได้บริเวณแม่น้ำลำคลองเพราะเจริญเติบโตในน้ำได้ดีกว่าบนดิน มักสานตัวเป็นกลุ่มและลอยตัวบนผิวน้ำ ชูส่วนยอดหรือบริเวณสีเขียวเพื่อสังเคราะห์แสง โดยทั่วไปแล้วผักบุ้งไทยได้รับความนิยมในการนำมาประกอบอาหารน้อยกว่าผักบุ้งจีน เพราะลำต้นมีความแข็งมากกว่าและนิยมนำมาประกอบอาหารบางประเภทเท่านั้นข้อมูลผักบุ้งจีน จากบล็อก โอเคเนชั่น oknation.net

 ลักษณะทางพฤกษศาสตร์ 
ผักบุ้งไทย มีชื่อเรียกที่หลากหลาย ชาวตะวันตกเรียกผักบุ้งไทยว่าผักขมแม่น้ำ (river spinach) และมอนิ่งกลอรี่น้ำ (water morning glory) ขึ้นอยู่กับบุคคล ถิ่นกำเนิดของผักบุ้งไทยอยู่ในเขตร้อน ผักบุ้งไทยเป็นไม้ล้มลุกที่อาศัยอยู่ในน้ำหรือในดินที่มีความชื้นแฉะมากๆ ลำต้นกลวงสีเขียวเพราะต้องใช้ในการสังเคราะห์แสงร่วมกับใบ และมีข้อปล้องชัดเจนและมีรากงอกออกมาตามข้อปล้องต่างๆ (ที่ลำต้นกลวงเพื่อให้ลอยน้ำได้) เมล็ดพันธุ์มีสีดำลักษณะกลม มีใบเดี่ยวสีเขียวคล้ายหัวลูกศรเรียวยาวและฐานใบเว้าเป็นรูปหัวใจยาว 3-15 เซนติเมตร กว้าง 3-9 เซนติเมตร ดอกมีลักษณะเป็นช่อดอกลักษณะทรงระฆังต่างจากผักบุ้งจีน ที่เป็นทรงกรวย โดยออกตามซอกใบ กลีบดอกมีหลายสี ได้แก่ สีขาว สีม่วงแดง และสีชมพูกลีบม่วง การขยายพันธุ์สามารถนำเมล็ดพันธุ์ไปปลูกหรือแยกกิ่งแก่ไปปักชำได้เช่นเดียวกันข้อมูลผักบุ้งไทยจากเว็บไซต์พืชผักสมุนไพร
# ขบวนการ 3 ช่า
ขบวนการ 3 ช่า เป็นวาไรตี้โชว์ที่ผลิตโดยบริษัท เวิร์คพอยท์ เอ็นเทอร์เทนเมนท์ จำกัด โดยรายการนี้ เป็นรายการที่แก๊ง 3 ช่าและพิธีกร มาทำภารกิจช่วยแก้ปัญหาที่เกิดขึ้นในชีวิตประจำวันของดารารับเชิญแต่ละท่านในแบบตลกสนุกสนาน และได้เชิญบ๊อบบี้ จากวง ขบวนการ Room 3.50 บาท มาร้องเพลงที่มีเนื้อหาเกี่ยวกับปัญหาของดารารับเชิญและคู่กรณีในแบบสนุกสนาน เพื่อให้ดารารับเชิญและคู่กรณีได้ปรับความเข้าใจและให้อภัยซึ่งกันและกัน โดยมีสโลแกนที่ว่า "ทุกปัญหา แก๊ง 3 ช่าช่วยได้" ควบคู่กับ "ทุกปัญหาแก้ไขได้ด้วยเสียงเพลง" ออกอากาศทุกวันเสาร์เวลา 16.15-17.00 น. ทางสถานีวิทยุโทรทัศน์ไทยทีวีสีช่อง 3 ออกอากาศตอนแรกเมื่อวันที่ 8 กุมภาพันธ์ พ.ศ. 2557 – 24 พฤษภาคม พ.ศ. 2557 และกลับมาออกอกอากาศอีกครั้งหนึ่งในชื่อรายการใหม่ "3 ช่า แฟมิลี่" ทาง เวิร์คพอยท์ ครีเอทีฟ ทีวี ออกอากาศวันอาทิตย์ เวลา 20.15 - 21.15 น.เริ่มวันอาทิตย์ที่ 13 กรกฎาคม 2557 เป็นต้นไป

 รายชื่อดารารับเชิญและคู่กรณี 
 ท่านที่  วันที่ออกอากาศ  ดารารับเชิญ  คู่กรณี  ปัญหา  หมายเหตุ (*)  1 8 กุมภาพันธ์ 2557  ธนวัฒน์ ประสิทธิสมพร (ดีเจนุ้ย)  คุณจ้อน วินมอเตอร์ไซค์  ขอเคลียร์กับวินมอเตอร์ไซค์ย่านอโศก   2 15 กุมภาพันธ์ 2557  เบญจพล เชยอรุณ (กอล์ฟ)  คุณมิกกี้ ช่างแต่งหน้าประจำกอง  ขอเคลียร์กับช่างแต่งหน้าประจำกอง   3 22 กุมภาพันธ์ 2557  สุคนธวา เกิดนิมิตร (ใหม่)  คุณอ๊อด โปรดิวเซอร์  ขอสารภาพรักกับโปรดิวเซอร์สุดหล่อ แต่โดนตีตัวออกห่าง   4 1 มีนาคม 2557  มณีรัตน์ คำอ้วน (เอ๋)  คุณหนึ่ง เพื่อนซี้ของคุณเอ๋  คุณเอ๋ขอทวงชุดนอนตัวโปรดจากคุณหนึ่งคืน   5 8 มีนาคม 2557  ธนฉัตร ตุลยฉัตร (อาร์ตี้)  คุณจอน เพื่อนซี้ของคุณอาร์ตี้  ขอเคลียร์กับเพื่อนสนิทของคุณอาร์ตี้ในเรื่องที่อยู่ดีๆ หายตัวออกไปจากบ้าน   6 15 มีนาคม 2557  พัสกร พลบูรณ์ (เฟิร์น)  * คุณพัด เพื่อนซี้ของคุณเฟิร์น  ขอเคลียร์ปัญหาเรื่องที่ให้คำปรึกษากับคุณเฟิร์นแล้ว แต่ไม่ยอมทำตาม  เป็นครั้งแรกที่เพื่อนสนิทขอเคลียร์กับคู่กรณีที่เป็นดารารับเชิญ  7 22 มีนาคม 2557  ธัญณัฐ คุณาวีโร (เอ๋ เชิญยิ้ม)  บรู๊ซ เชิญยิ้ม  ขอเคลียร์เรื่องที่ลูกน้องในคณะเอ๋ เชิญยิ้ม แอบไปรับงาน   8 29 มีนาคม 2557  อาภาพร นครสวรรค์ (ฮาย)  คุณแหวด น้องสาวของคุณฮาย  ขอเคลียร์เรื่องที่น้องสาวของคุณฮายไม่รับผิดชอบตามงานที่สั่ง จนถึงขั้นตัดพี่ตัดน้อง   9 5 เมษายน 2557  อิศรา ธรรมเนียม (ใบเฟิร์น Good Night Kiss)  คุณเคนเน็ท พริตตี้รุ่นน้อง  ขอเคลียร์กับพริตตี้รุ่นน้องที่ไม่ไว้หน้าคุณใบเฟิร์น โดยการล้อเลียนผ่านอินสตาแกรม  10 12 เมษายน 2557  นนทพร ธีระวัฒนสุข (หญิงแย้)  คุณแอนนี่ สรารัตน์ แซ่จิ๋ว  ขอเคลียร์กั๊กเคล็ดลับความสวย ไม่ยอมบอกต่อ ถึงขั้นแยกห้องแต่งตัว  11 19 เมษายน 2557  เฉลิมพล ทิฆัมพรธีรวงศ์ (แจ็ค แฟนฉัน)  คุณเอ็กซ์ เพื่อนสนิทของคุณแจ๊ค แฟนฉัน  ขอเคลียร์ปัญหาแหกกฏคำสัญญาประจำแก๊งถึงขั้นแยกทาง  12 26 เมษายน 2557  พิพัฒน์ ผึ้งทรัพย์ (ไข่มุก ซุปตาร์)  คุณบัส อดีตแฟนคุณไข่มุก  แฟนเก่าขอคืนดีกรณีหึงโหด ทำให้ไข่มุกอับอายจนต้องเลิกกัน  13 3 พฤษภาคม 2557  จิตตริน กุลกัลยาดี (ดีเจเจมส์)  คุณจิ๊บ แฟนสาว ดีเจเจมส์  ดีเจเจมส์ สุดจะทนกับความอาร์ตตัวแม่ของแฟน  14 10 พฤษภาคม 2557  เทพ โพธิ์งาม (ป๋าเทพ)  พ่อดม ดม ชวนชื่น  พ่อตากับลูกเขยขอเคลียร์ปัญหาคาใจ  15 17 พฤษภาคม 2557  พิมพ์ลดา ไชยปรีชาวิทย์ (แพร) แม่ของแพร  ปัญหาระหว่างแม่กับแพรเรื่องที่จอดรถ    16 24 พฤษภาคม 2557  นนท์ บางรัก  ลลิตา อดีตคู่เดทของคุณนนท์   ชายหนุ่มขอเคลียร์ เหตุยืมเงินสาวในเดทแรกแล้วไม่คืน  17 13 กรกฎาคม 2557
# เฮฟเวนแคนเวต (เพลงไมเคิล แจ็กสัน)
เฮฟเวนแคนเวต  เป็นเพลงที่บันทึกเสียงโดย ไมเคิล แจ็กสัน วางจำหน่ายในวันที่ 30 ตุลาคม ค.ศ. 2001 ในสตูดิโอส์อัลบั้ม Invincible แต่งโดย Michael Jackson, Teddy Riley, Andreao Heard, Nate Smith, Teron Beal, Eritza Laues และ Kenny Quiller

ชาร์ต
ชาร์ต (2002)ยอดสูงสุดUS Billboard Hot R&B/Hip-Hop Songs72
# หม่อมราชวงศ์เพ็ญพิไชย เพ็ญพัฒน์
หม่อมราชวงศ์เพ็ญพิไชย เพ็ญพัฒน์ เป็นนายกสมาคมโฆษณาแห่งประเทศไทยคนที่ 4

 ประวัติ 
หม่อมราชวงศ์เพ็ญพิไชย เพ็ญพัฒน์ เป็นโอรสของหม่อมเจ้าเผ่าเพ็ญพัฒน์ เพ็ญพัฒน์ พระโอรสในพระเจ้าบรมวงศ์เธอ พระองค์เจ้าเพ็ญพัฒนพงษ์ กรมหมื่นพิไชยมหินทโรดมกับหม่อมหลวงพอจิตร ปัทมสิงห์ เกิดเมื่อวันที่ 2 มิถุนายน พ.ศ. 2476 เมื่อโตขึ้นได้เข้าศึกษาที่โรงเรียนเทพศิรินทร์ ต่อมาได้เดินทางไปศึกษาด้านธุรกิจและการโฆษณาที่ประเทศอังกฤษ

 การทำงาน 
หม่อมราชวงศ์เพ็ญพิไชย ได้เข้าทำงานด้านการโฆษณาธุรกิจ จนกระทั่งเมื่อ พ.ศ. 2514 ก็ได้รับเลือกให้ดำรงตำแหน่งนายกสมาคมโฆษณาแห่งประเทศไทยเป็นคนที่ 4 และดำรงตำแหน่งต่อเนื่อง  2 วาระ เป็นเวลา 2 ปี

ผลงานที่โดดเด่นคือสัญลักษณ์ของสมาคม ซึ่งในอดีตสัญลักษณ์ของสมาคมไม่ได้เป็นรูปคนเป่าสังข์เช่นในปัจจุบัน แต่ใช้สัญลักษณ์ของลิง 3 ตัวขี่คอกัน ตัวแรกป้องตา ตัวที่สองป้องหู และตัวที่สามป้องปาก และได้ใช้สัญลักษณ์นี้เรื่อยมา จนกระทั่ง ถึงปีที่ 4 ซึ่งเป็นสมัย ของท่านนายกสมาคมฯ หม่อมราชวงศ์เพ็ญพิไชย เพ็ญพัฒน์ คณะกรรมการจึงได้ลงมติ เปลี่ยนเป็นรูปสัญลักษณ์ เทวดาเป่าสังข์รูปมน และปรับเปลี่ยนมาเป็น เทวดาเป่าสังข์รูปเหลี่ยม จนถึงปัจจุบันกำเนิดสมาคมโฆษณาธุรกิจแห่งประเทศไทย  เว็บไซต์สมาคมโฆษาแห่งประเทศไทย. สืบคนเมื่อ 30-03-57.

 ครอบครัว 
หม่อมราชวงศ์เพ็ญพิไชย เพ็ญพัฒน์ สมรสกับ เชอร์ลีย์ แอนน์ วีเลอร์ ชาวอังกฤษ และ เพ็ญศิรี แก้วสถิตย์
 หม่อมหลวงหญิงสุธารัตน์ เพ็ญพัฒน์ (แฝด) สมรสกับ วีระชัย อุดมมานะ
 หม่อมหลวงหญิงวิไลรัตน์ เพ็ญพัฒน์ (แฝด) สมรสกับ ชัยรักษ์ นภาบริรักษ์ 
 หม่อมหลวงพิพัฒนไชย เพ็ญพัฒน์
 หม่อมหลวงรังสิภัทร เพ็ญพัฒน์
 หม่อมหลวงนันทิวัชร เพ็ญพัฒน์

 ลำดับสาแหรก
# ปลาอ้ายอ้าว
ปลาอ้ายอ้าว หรือ ปลาซิวอ้าว หรือ ปลาซิวควาย  ชื่อสกุลของปลาน้ำจืดจำพวกหนึ่ง ใช้ชื่อสกุลว่า Luciosoma (/ลิว-ซิ-โอ-โซ-มา/)

มีลักษณะโดยรวม คือ มีลำตัวเพรียวยาวคล้ายแท่งดินสอ ไม่มีเข็มก้านครีบแรก มีก้านครีบอ่อน 7 ก้าน ก้านครีบก้นมี 6 ก้านครีบ ปากกว้างโดยที่มุมปากยื่นยาวไปจนอยู่ในระดับใต้ตา ครีบหลังอยู่ในส่วนครึ่งหลังของลำตัว  มีจุดเด่นคือ มีลายแถบสีดำข้างลำตัว ซึ่งแตกต่างออกไปตามชนิด ขนาดโดยเฉลี่ย โตเต็มที่ประมาณ 25-30 เซนติเมตร

เป็นปลาที่มีพฤติกรรมอยู่รวมกันเป็นฝูงบริเวณผิวน้ำ กินอาหารโดยล่าปลาและสัตว์น้ำขนาดเล็กเป็นอาหาร รวมถึงแมลงด้วย  พบกระจายพันธุ์ในประเทศไทย, ลาว, กัมพูชา จนถึงเกาะบอร์เนียวและเกาะชวา 

พบด้วยกันทั้งหมด 5 ชนิด ได้แก่

Luciosoma bleekeri (Steindachner, 1878)–เป็นชนิดที่พบได้บ่อยที่สุด
Luciosoma pellegrinii Popta, 1905 
Luciosoma setigerum (Valenciennes, 1842)
Luciosoma spilopleura Bleeker, 1855 
Luciosoma trinema (Bleeker, 1852) 

นิยมบริโภคกันเป็นปลาที่ใช้บริโภคในท้องถิ่น และเลี้ยงเป็นปลาสวยงาม
# วิชิต ชี้เชิญ
ดร.วิชิต ชี้เชิญ เป็นผู้เชี่ยวชาญพิเศษด้านกระบี่กระบองและมวยไทย แห่งสถาบันอาศรมศิลป์ ผู้ทำการฝึกสอนวิชากระบี่กระบองให้แก่นักมวยไทยชาวต่างชาติMongkol 9 (Honorary) - Master Muaythai Association รวมถึงได้รับการยกย่องให้เป็นครูภูมิปัญญาไทยของสำนักงานเลขาธิการสภาการศึกษา และเป็นครูผู้สอนวิชากระบี่กระบองคนแรกของอาจารย์โชคอนันต์ อังสกุลอาภรณ์“โชคอนันต์ อังสกุลอาภรณ์” ผู้ถ่ายทอดกระบี่-กระบอง สานต่อกีฬาไทย

ทั้งนี้ อาจารย์วิชิต ชี้เชิญ ได้รับการจัดให้เป็นผู้นำด้านกระบี่กระบองระดับสูงสุด ของการพลศึกษาแห่งประเทศไทยKrabikrabong - AITMA - Homepage

 ประวัติ 
พ.ศ. 2550 วิชิต ชี้เชิญ ซึ่งเป็นอาจารย์จากสถาบันอาศรมศิลป์ ได้เป็นหนึ่งในผู้ดำเนินกิจกรรมกีฬาภูมิปัญญาไทยเฉลิมพระเกียรติสมเด็จพระเจ้าอยู่หัว และเป็นผู้แสดงให้เห็นถึงประโยชน์ของกีฬาไทยในแง่มุมต่าง ๆ โดยมีผู้เข้าร่วมกิจกรรมดังกล่าวที่ประมาณ 1,600 คน ณ จังหวัดเชียงรายZOOM - สสส.

พ.ศ. 2556 วิชิต ชี้เชิญ ซึ่งเป็นตัวแทนจากสถาบันอาศรมศิลป์ ได้ร่วมมือกับมหาวิทยาลัยนอร์ทกรุงเทพ, กรมพลศึกษา และคณะวิทยาศาสตร์การกีฬา จุฬาลงกรณ์มหาวิทยาลัย จัดการแข่งขัน “นอร์ทกรุงเทพมหกรรมกีฬาไทย” ครั้งที่ 8 ชิงถ้วยเกียรติยศจากพิจิตร กุลละวณิชย์ ผู้เป็นองคมนตรี โดยเน้นให้สถาบันการศึกษาทั่วประเทศ รวมถึงกลุ่มประเทศอาเซียน ได้เห็นคุณค่าของกีฬาไทย ที่สืบทอดมาจากสมัยบรรพบุรุษจนถึงปัจจุบันอาศรมศิลป์จับมือ ม.นอร์ทกรุงเทพลุยกีฬาไทย - สยามธุรกิจระเบิดศึกมหกรรมกีฬาไทย 3 ธ.ค.นี้ - สยามธุรกิจ

วันที่ 6 กุมภาพันธ์ พ.ศ. 2556 ได้มีการจัดงานวันมวยไทย ขึ้นที่เวทีกลางแจ้ง ศูนย์วัฒนธรรมแห่งประเทศไทย ซึ่งวิชิต ชี้เชิญ ได้รับเกียรติให้เป็นครูผู้ประกอบพิธีอ่านโองการสรรเสริญบูชาครู รวมทั้งมีบรมครูมวยไทย 5 สายเข้าร่วมงานวันมวยไทยจัดยิ่งใหญ่! 'สนธยา' เตรียมดันมวยไทยเข้าโอลิมปิกวธ.จัดไหว้ครูวันมวยไทยยิ่งใหญ่ ซึ่งได้แก่ ยอดธง ศรีวราลักษณ์ (มวยไทยภาคกลาง), ประเสริฐ ยาและ (มวยไทยไชยา), จ.ส.อ.สมนึก ไตรสุทธิ (มวยไทยลพบุรี), พ.อ.(พิเศษ) อำนาจ พุกศรีสุข (มวยไทยโคราช), รศ.ดร.สมพร แสงชัย (มวยไทยท่าเสา และพระยาพิชัยดาบหัก) และจรัสเดช อุลิต (มวยไทยพลศึกษา)สืบสานศิลปะแม่ไม้มวยไทยจัดพิธีไหว้ครู เนื่องในวันมวยไทย ๒๕๕๕

นอกจากนี้ อาจารย์วิชิต ชี้เชิญ ยังได้รับการกล่าวถึง ในฐานะผู้มอบธรรมทานด้านมวยไทย ตามวิถีพุทธมาอย่างยาวนาน

 เกียรติประวัติ 
 ปรมาจารย์อาวุโส กิตติมศักดิ์ (มงคล ๙ - มงคลทอง) แห่งสมาคมครูมวยไทย
 ครูภูมิปัญญาไทยสาขาศิลปะการต่อสู้ป้องกันตัวของไทย ปี 2548
 10 กุมภาพันธ์ พ.ศ. 2553 ได้รับโล่เชิดชูเกียรติบุคคลทรงคุณค่า เนื่องในงานครบรอบ 73 ปี สนามศุภชลาศัย ที่สนามศุภชลาศัย สนามกีฬาแห่งชาติ73 ปี สนามศุภชลาศัย - กรมพลศึกษา :: รายละเอียดข่าวกรมพลศึกษา
# โกโปร
โกโปร อิงก์  เป็นบริษัทเทคโนโลยีอเมริกันก่อตั้งในปี ค.ศ. 2002 โดยสาริตา บริษัทผลิตกล้องแอ็กชันและพัฒนาแอปพลิเคชันมือถือ และซอฟต์แวร์ตัดต่อวิดีโอ

บริษัทเดิมชื่อวูดแมนแลบส์ อิงก์ เคยเน้นผลิตภัณฑ์แนวกีฬา โดยพัฒนาสายการผลิตกล้องแอ็กชันและซอฟต์แวร์ตัดต่อวิดีโอในเวลาถัดมา บริษัทยังพัฒนาโดรนชื่อ คาร์มา วางจำหน่ายในเดือนตุลาคม ค.ศ. 2016
# วอลเลย์บอลหญิงชิงแชมป์สโมสรเอเชีย 2013
วอลเลย์บอลหญิงชิงแชมป์สโมสรเอเชีย 2013  เป็นการแข่งขันวอลเลย์บอลหญิง จำนวน 8 ทีม เพื่อคัดเลือกหาสโมสรวอลเลย์บอลตัวแทนทวีปเอเชีย เข้าแข่งขันวอลเลย์บอลหญิงชิงแชมป์สโมสรโลก 2013 ที่เมืองซูริก, สวิตเซอร์แลนด์ โดยการแข่งขันครั้งนี้จัดที่บวนมาถ็วต, ประเทศเวียดนาม ระหว่างวันที่ 25 เมษายน - 5 พฤษภาคม พ.ศ. 2556

การแบ่งกลุ่ม
การแบ่งกลุ่มในการแข่งขันครั้งนี้ อาศัยจากอันดับการแข่งขันวอลเลย์บอลหญิงชิงแชมป์สโมสรเอเชีย 2012
กลุ่ม Aกลุ่ม B เวียดนาม (เจ้าภาพ)
 ไทย (อันดับที่ 3)
 คาซัคสถาน
 จีนไทเป จีน (อันดับที่ 1)
 ญี่ปุ่น (อันดับที่ 2)
 อิหร่าน 
 เกาหลีเหนือ 

รอบแบ่งกลุ่ม
กลุ่ม A

|}

|}

กลุ่ม B

|}

|}

รอบสุดท้าย

รอบก่อนรองชนะเลิศ

|}

รอบจัดอันดับที่ 5-8

|}

รอบรองชนะเลิศ

|}

รอบชิงอันดับที่ 7

|}

รอบชิงอันดับที่ 5

|}

รอบชิงอันดับที่ 3

|}

รอบชิงชนะเลิศ

|}

อันดับการแข่งขัน
อันดับทีม กวางตุ้ง เอเวอร์เกวส ซัสสุ อัลมาตี พีเอฟยู บลูแคทส์4 โบ ตง กัง5 เลิน เวียต โพสต์แบงก์67 ไอเดีย ขอนแก่น วีซี8 กิติ พาเซส อิสฟาฮาล 
 ผ่านเข้าแข่งขันวอลเลย์บอลหญิงชิงแชมป์สโมสรโลก 2013

รางวัล
ผู้เล่นทรงคุณค่า:  สวี หยุน ลี่ (กวางตุ้ง เอเวอร์เกวส)
ทำคะแนนสูงสุด:  จง จิน-ซิม (โบ ตง กัง)
ตบยอดเยี่ยม:  ซู หยวน (กวางตุ้ง เอเวอร์เกวส)
บล็อกยอดเยี่ยม:  สวี หยุน ลี่ (กวางตุ้ง เอเวอร์เกวส) 
เสิร์ฟยอดเยี่ยม:  ซู หยวน (กวางตุ้ง เอเวอร์เกวส)
เซ็ตยอดเยี่ยม:  โครีนา อิสมิตเซวา (ซัสสุ อัลมาตี)
ตัวรับอิสระยอดเยี่ยม:  จาง เซียน (กวางตุ้ง เอเวอร์เกวส)
# โรงพยาบาลเทพรัตน์นครราชสีมา
โรงพยาบาลเทพรัตน์นครราชสีมา เป็นโรงพยาบาลระดับทุติยภูมิของจังหวัดนครราชสีมา ให้บริการรักษาทั่วผู้ป่วยในและผู้ป่วยนอก

 ประวัติ 
โรงพยาบาลเทพรัตน์นครราชสีมา ได้รับพระมหากรุณาธิคุณจากสมเด็จพระเทพรัตนราชสุดาฯ สยามบรมราชกุมารี พระราชทานชื่อโรงพยาบาลเมื่อวันที่ 11 กันยายน พ.ศ. 2555 ซึ่งเดิมนายมงคล  ณ  สงขลา รัฐมนตรีว่าการกระทรวงสาธารณสุขในสมัยนั้น มีนโยบายพัฒนาศักยภาพเป็นโรงพยาบาลระดับทุติยภูมิ โดยใช้ชื่อในขณะนั้นว่าโรงพยาบาลมหาราชนครราชสีมา 2  ซึ่งได้เปิดอย่างเป็นทางการ โดยนายแพทย์ปราชญ์ บุญยวงศ์วิโรจน์ ปลัดกระทรวงสาธารณสุข เมื่อวันที่ 1 สิงหาคม พ.ศ. 2550 ด้วยความร่วมมือจากบุคลากรของโรงพยาบาลมหาราชนครราชสีมา โรงพยาบาลสงเสริมสุขภาพแต่ด้วยความจำกัดของพื้นที่ของโรงพยาบาลส่งเสริมสุขภาพที่ไม่อาจขยายรองรับโรงพยาบาลระดับทุติยภูมิและมีผลกระทบต่อพันธกิจและงานเดิมของศูนย์อนามัยที่ 5 จึงมีแนวคิดที่จะปรับเปลี่ยนสถานที่ดำเนินการของโรงพยาบาลมหาราชนครราชสีมา  2

การดำเนินการช่วงเวลาต่อมากรมสุขภาพจิต มอบพื้นที่ให้สำนักงานปลัดกระทรวงสาธารณสุข ด้วยความเหมาะสมตามสภาพภูมิศาสตร์ และการกระจายประชากรของโรงพยาบาลมหาราชนครราชสีมา 2 ได้พิจารณาขอใช้พื้นที่ศูนย์จิตสังคมบำบัด โรงพยาบาลจิตเวชนคราชสีมาราชนครินทร์ ซึ่งมีพื้นที่กว้างขวางถึง 56 ไร่ ตั้งอยู่ริมถนนมิตรภาพห่างจากศูนย์อนามัยที่ 5 ไม่ไกลนัก  เป็นพื้นที่ซึ่งได้พัฒนาสำหรับให้บริการด้านจิตเวชแล้วบางส่วน  ผู้บริหารระดับสูงของกระทรวงสาธารณสุขจึงได้มีความเห็นพ้องต้องกันว่าโรงพยาบาลระดับทุติยภูมิควรอยู่ในพื้นที่นี้

การก่อสร้างโรงพยาบาลในขณะนั้น  เพื่อพัฒนาเป็นโรงพยาบาลทั่วไป  ขนาด  200  เตียง  และอาจขยายจำนวนเตียงเพิ่มขึ้นในระยะต่อไปโดยใช้หลักของ GIS ระบบเครือข่ายการส่งต่อผู้ป่วยของจังหวัดนครราชสีมา  โดยได้รับอนุมัติงบประมาณก่อสร้างอาคารผู้ป่วยนอกและอุบัติเหตุ 5  ชั้น วงเงิน 141  ล้านบาท และในปีต่อมาโรงพยาบาลได้ของบประมาณของกระทรวงสาธารณสุข  เพื่อก่อสร้างอาคารผู้ป่วยใน  10  ชั้น  รวมทั้งสิ้นเป็นเงิน 400 ล้านบาทhttp://dnrh.go.th/v4/about ประวัติของโรงพยาบาลเทพรัตน์นครราชสีมา  

 เขตพื้นที่รับผิดชอบ 
 อำเภอเมืองนครราชสีมา (บางส่วน)
 อำเภอขามทะเลสอ
 อำเภอด่านขุนทด
 อำเภอสูงเนิน
 อำเภอสีคิ้ว
จำนวนประชากรในเขตรับผิดชอบทั้งหมด 548,643 คน

รายนามผู้อำนวยการโรงพยาบาลเทพรัตน์นครราชสีมา
 ทำเนียบรายนามผู้อำนวยการโรงพาบาลด่านขุนทดhttp://dnrh.go.th โรงพยาบาลเทพรัตน์นครราชสีมา รายนามผู้อำนวยการ วาระการดำรงตำแหน่ง หมายเหตุ 1. พญ.พวงเพ็ญ อ่ำบัว ตุลาคม 2551 - กันยายน 2553  2. ร้อยเอก นพ.วรัญญู สัตยวงศ์ทิพย์ ตุลาคม 2553 - พฤษภาคม 2556  3. นพ.ชัยสิทธิ์ มัทวานนท์ มิถุนายน 2556 - ตุลาคม 2558  4. นพ.จิรศักดิ์ วิจักขณาลัญฉ์ พฤศจิกายน 2558 - 30 กันยายน 2564  5. นพ.ชวศักดิ์ กนกกันฑพงษ์ ตุลาคม 2564 - ปัจจุบัน
# วอลเลย์บอลหญิงชิงแชมป์สโมสรเอเชีย 2014
วอลเลย์บอลหญิงชิงแชมป์สโมสรเอเชีย 2014  เป็นการแข่งขันวอลเลย์บอลหญิง จำนวน 10 ทีม เพื่อคัดเลือกหาสโมสรวอลเลย์บอลหญิงตัวแทนของทวีปเอเชีย เข้าแข่งขันวอลเลย์บอลหญิงชิงแชมป์สโมสรโลก 2014 ที่เมืองซูริก, สวิตเซอร์แลนด์ โดยการแข่งขันครั้งนี้จัดขึ้นที่ โรงยิมเนเซียม ศูนย์กีฬาเทศบาลเมืองนครปฐม ประเทศไทย ระหว่างวันที่ 17-25 เมษายน พ.ศ. 2557

การแบ่งกลุ่ม
การแบ่งกลุ่มในการแข่งขันครั้งนี้ อาศัยจากอันดับการแข่งขันวอลเลย์บอลหญิงชิงแชมป์สโมสรเอเชีย 2013
กลุ่ม Aกลุ่ม B ไทย (เจ้าภาพ)
 ญี่ปุ่น (อันดับที่ 3)
 เวียดนาม 
  เติร์กเมนิสถาน  * 
 อิหร่าน  จีน (อันดับที่ 1)
 คาซัคสถาน (อันดับที่ 2)
 สิงคโปร์
 ฟิลิปปินส์
 อินเดีย 
 จีนไทเป
* สโมสรจากเติร์กเมนิสถาน ขอถอนตัวออกจากการแข่งขันครั้งนี้ เนื่องจากสถานการณ์ด้านการเมือง

รอบแบ่งกลุ่ม
กลุ่ม A
 ผ่านเข้ารอบ 8 ทีมสุดท้าย

|}

|}

กลุ่ม B
 ผ่านเข้ารอบ 8 ทีมสุดท้าย ตกรอบแบ่งกลุ่ม

|}

{{Vb res 5|21 เม.ย.|12:00|โปไฮ แบงก์ เทียนจิน |3–0| เคเอสอีบี|25–8|25–7|25–10|||75–25|รายงาน}}

|}

รอบชิงอันดับที่ 9-10

|}

รอบ 8 ทีมสุดท้าย

รอบก่อนรองชนะเลิศ

|}

รอบจัดอันดับที่ 5-8

|}

รอบรองชนะเลิศ

|}

รอบชิงอันดับที่ 7

|}

รอบชิงอันดับที่ 5

|}

รอบชิงอันดับที่ 3

|}

รอบชิงชนะเลิศ

|}

อันดับการแข่งขัน

อันดับทีม ฮิซะมิสึสปริงส์ โปไฮ แบงก์ เทียนจิน เซทิสซู อัลมาตี45 นครราชสีมา วีซี6 เลิน เวียต โพสต์แบงก์ 7 มาติน วาลามิน8 พีแอลดีที9 เคเอสอีบี10 วีเอเอส
 ผ่านเข้าแข่งขันวอลเลย์บอลหญิงชิงแชมป์สโมสรโลก 2014

แชมป์วอลเลย์บอลหญิงชิงแชมป์สโมสรเอเชีย 2014ฮิซะมิสึสปริงส์ชนะเลิศครั้งที่ 2 
สมาชิกในทีมมิยุ นะงะโอะกะ, ชิซึรุ โคะโตะ, ริซะ ชินนะเบะ, นะนะ อิวะซะกะ, ยุกิ อิชิอิ, คะนะโกะ ฮิระอิ, มะอิโกะ คะโนะ, ริกะ โนะโมะโตะ, มิสุโฮะ อิชิดะ 10px, ยุมิ มิซึตะ, มิโฮะโกะ สึสึอิ, ซะยะกะ สึสึอิ หัวหน้าผู้ฝึกสอน: คุมิ นะคะดะ

รางวัลผู้เล่นทรงคุณค่า: 
  มิยุ นะงะโอะกะ (ฮิซะมิสึสปริงส์)เซ็ตยอดเยี่ยม: 
  ชิซึรุ โคะโต (ฮิซะมิสึสปริงส์)ตัวตบหัวเสายอดเยี่ยม:  ยุกิ อิชิอิ (ฮิซะมิสึสปริงส์) 
  เฉิน ลี่ยี่ (โปไฮ แบงก์ เทียนจิน)ตัวตบตรงข้ามหัวเสายอดเยี่ยม:  หลี่ หยิง (โปไฮ แบงก์ เทียนจิน)ตัวบล็อกยอดเยี่ยม:  คะนะโกะ ฮิระอิ (ฮิซะมิสึสปริงส์) 
  ลียูมิล่า อนาร์บาเยว่า (เซทิสซู อัลมาตี)ตัวรับอิสระยอดเยี่ยม:''' 
  มารีน่า สโตโรเชนโก (เซทิสซู อัลมาตี)

การถ่ายทอดสด
 สถานีโทรทัศน์สีกองทัพบก ช่อง 7 ได้ลิขสิทธิ์ถ่ายทอดสดการแข่งขันระหว่าง นครราชสีมา วีซี กับ มาติน วาลามิน วันที่ 17 เมษายน และรอบชิงชนะเลิศ ในวันที่ 25 เมษายน
 สยามสปอร์ตซินดิแคท (SMMTV) ทำการถ่ายทอดสดทุกวัน วันละ 3 แมตช์ เริ่มถ่ายทอดตั้งแต่เวลา 14.00 น. เป็นต้นไป
# โอโอกะ ทาดาซูเกะ
โอโอกะ ทาดาซูเกะ (1677 – 3 กุมภาพันธ์ 1752) เป็นซามูไรในโชกุนตระกูลโทกูงาวะ 

โอโอกะเกิดในปี ค.ศ. 1677 รับราชการเป็นข้าราชการตุลาการตั้งแต่อายุ 35 ปี เดิมทีเขาดำรงตำแหน่งที่ไม่สลักสำคัญนัก เวลานั้น ชาวนาในมณฑลอิเซะกับแคว้นคิชูพิพาทกันเรื่องที่ดินมาเป็นเวลายาวนาน และสิทธิเรียกร้องของฝั่งอิเซะนั้นมีมูล แต่ไม่เคยมีตุลาการคนใดใจกล้าพอจะชี้ขาดให้ชาวอิเซะชนะคดี เพราะเกรงจะเป็นที่ระคายเคืองของโทกูงาวะ โยชิมูเนะ (Tokugawa Yoshimune) เจ้าแคว้นคิชู ซึ่งเป็นคนสนิทของโชกุน โทกูงาวะ อิเอสึงุ (Tokugawa Ietsugu) คดีจึงค้างพิจารณาเรื่อยมา เมื่อโอโอกะเข้าสู่ตำแหน่งตุลาการดังกล่าว ก็รับคดีนี้ต่อมา และวินิจฉัยตามรูปคดีMurdoch, James. (1996).  A History of Japan, p. 334. โทกูงาวะ โยะชิมุเนะ ประทับใจในความเที่ยงตรงและเด็ดเดี่ยวของเขามาก ห้าปีให้หลัง เมื่อโทกูงาวะ โยชิมูเนะ ได้เป็นโชกุนแล้ว ก็แต่งตั้งโอโอกะเข้าสู่ตำแหน่งสำคัญหลายตำแหน่ง เช่น 

 ผู้ตรวจการฝ่ายใต้  ประจำเมืองเอโดะ หรือปัจจุบันคือโตเกียว
 เจ้าเมือง  เอโดะ
 ยกกระบัตร  มณฑลอิเซะ
 ผู้ว่าการมณฑลเอะชิเซ็ง 
 ผู้ตรวจราชการ 
 เจ้าแคว้น  นิชิโอฮิระ (Nishi-Ōhira)

โอโอกะได้รับยกย่องว่า เป็นตุลาการผู้ฉลาดและเที่ยงตรงเสมือนเป็นเปาบุ้นจิ้นของญี่ปุ่น ในระหว่างรับราชการนั้น เขาได้ปฏิรูปบ้านเมือง จัดตั้งกองตระเวนซึ่งเป็นไพร่ทั้งหมด จัดตั้งโรงพยาบาลประจำเมือง ทั้งได้ตัดสินคดีด้วยความเป็นธรรมและหลักแหลม คดีหนึ่งซึ่งโดดเด่นเกิดขึ้นเมื่อเจ้าสำนักโรงแรมฟ้องนักศึกษายากจนคนหนึ่งว่า แอบดมกลิ่นอาหารโรงแรมเพื่อแกล้มข้าวเปล่า เพื่อนตุลาการเห็นว่า ไม่ควรรับคดีนี้เพราะไร้สาระเกินไป แต่โอโอกะก็สั่งรับไว้ หลังฟังคู่ความแถลง โอโอกะก็สั่งให้นักศึกษาโยนเงินจากมือหนึ่งไปยังอีกหนึ่ง ก่อนประกาศว่า เสียงเงินนั้นคือค่าดมกลิ่นอาหารแล้วGraham, Paul (2012). Defining Property.

อีกคดี ช่างตัดกิโมโนมาแจ้งความว่า ผ้าถูกขโมยไปหลายสำรับ โอโอกะสั่งให้เจ้าพนักงานเอาเชือกไปคล้องรูปปั้นพระกษิติครรภที่วัดโทเซ็ง (Tōsen-ji) มาขึ้นศาลไต่สวนว่า เหตุใดไม่ทำหน้าที่ปกป้องคุ้มครอง เมื่อรูปปั้นมาถึง ประชาชนที่มาฟังการพิจารณาก็หัวเราะกันยกใหญ่ โอโอกะจึงทำขึงขังแล้วสั่งลงโทษคนเหล่านั้นด้วยการปรับผ้า ขณะที่ผู้คนกำลังจ่ายค่าปรับนั้น ช่างตัดกิโมโนเห็นคนคนหนึ่งส่งผ้าซึ่งเหมือนผ้าที่ถูกขโมยไปก็ร้องบอกโอโอกะ โอโอกะจึงสั่งให้จับกุมคนผู้นั้นไว้ทันที คนผู้นั้นก็สารภาพว่า ขโมยผ้ามาจริง ๆ คดีก็เป็นอันคลี่คลาย ในปี ค.ศ. 1925 มีการเคลื่อนย้ายรูปปั้นพระกษิติครรภไปยังวัดนันโจ (Nanjo-in) ที่ชานเมือง และรูปปั้นก็อยู่ที่วัดดังกล่าวมาจนทุกวันนี้

ความนิยมที่เขาได้รับทำให้เขากลายเป็นตัวละครสำคัญในละครโทรทัศน์หลายเรื่อง เช่น

 โอโอะกะเอะชิเซ็ง  ฉายตั้งแต่ปี 1970 ถึง 1999
 ยอดโชกุนผู้กล้าหาญ  ฉายตั้งแต่ปี 1978 ถึง 2008
 ฮะชิไดโชงุงโยะชิมุนะ  ฉายตั้งแต่ปี 1995 ถึง 2010
 เมบุเกียว! โอโอะกะเอะชิเซ็ง  ออกอากาศเมื่อปี 2005 ถึง 2006

นอกจากนี้ โอโอกะยังเป็นตัวละครในวรรณกรรม เช่น ชุดหนังสือของโดโรธี ฮูบเลอร์ (Dorothy Hoobler) กับ โทมัส ฮูบเลอร์ (Thomas Hoobler) เป็นต้นว่า ตอน เดอะโกสต์อินเดอะโทะไกโดอิน (The Ghost in the Tokaido Inn) เผยแพร่เมื่อปี 1999 ตอน เดอะดีมอนอินเดอะทีเฮาส์ (The Demon in the Teahouse) เผยแพร่เมื่อปี 2001 ตอน อินดาร์กเนสเดท (In Darkness, Death) เผยแพร่เมื่อปี 2004 ตอน เดอะซอร์ดแดตคัตเดอะเบิร์นนิงแกรส (The Sword That Cut the Burning Grass) เผยแพร่เมื่อปี 2005 ตอน อะซามูไรเนเวอร์เฟียส์เดท (A Samurai Never Fears Death) เผยแพร่เมื่อปี 2007 และตอน เซเวนแพทส์ดูเดท (Seven Paths To Death) เผยแพร่เมื่อปี 2008

 ระเบียงภาพ